Diari Oficial de la Generalitat Valenciana


Sumari del DOGV 9637, del 12-07-2023 (2023/7607)

RESOLUCIÓ de 29 de juny de 2023, del conseller de Sanitat Universal i Salut Pública, per la qual s'ordena la publicació del II Pla d'Igualtat de la Conselleria de Sanitat Universal i Salut Pública.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9637

Data del DOGV
:   12-07-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/7607


Data del document
:   29-06-2023

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública
    * administració regional
    * legislació
    * funcionari
    * igualtat de tracte

RESOLUCIÓ de 29 de juny de 2023, del conseller de Sanitat Universal i Salut Pública, per la qual s'ordena la publicació del II Pla d'Igualtat de la Conselleria de Sanitat Universal i Salut Pública. [2023/7607]  
L'Estatut d'Autonomia de la Comunitat Valenciana disposa en l'article 10 que l'actuació de la Generalitat se centrarà primordialment, entre altres qüestions, en la igualtat de drets d'homes i dones en tots els àmbits, en particular en matèria d'ocupació i treball. I en l'article 11 estableix que la Generalitat vetlarà perquè les dones i els homes puguen participar plenament en la vida laboral, social, familiar i política sense discriminacions de cap mena i en igualtat de condicions, garantint la compatibilitat de la vida familiar i laboral. D'acord amb això, la Generalitat va aprovar la Llei 9/2003, de 2 d'abril, per a la igualtat entre dones i homes, a la qual s'ha sumat amb posterioritat la Llei 4/2012, de 15 d'octubre, per la qual s'aprova la Carta de Drets Socials de la Comunitat Valenciana.  
La Llei orgànica 3/2007, de 22 de març, per a la igualtat efectiva de dones i homes recull, en el desenvolupament del seu articulat, els plans d'igualtat, no sols com una mesura necessària per a garantir la promoció de la igualtat, sinó també com un compromís per a evitar qualsevol discriminació negativa que afecte els drets de les dones, siga quina siga la seua circumstància o condició. En este sentit, són obligatoris tant per a les empreses com per a les administracions públiques. D'acord amb l'article 46 d'aquesta llei, els plans d'igualtat es defineixen com un conjunt ordenat de mesures, adoptades després de realitzar un diagnòstic de la situació, tendents a aconseguir la igualtat de tracte i d'oportunitats entre dones i homes i a eliminar la discriminació per raó de sexe.  
  
Així mateix, estableix criteris d'actuació de les administracions públiques en aplicació del principi d'igualtat d'oportunitats entre dones i homes, que obliguen a elaborar plans d'igualtat, que seran objecte de negociació amb la representació legal de les empleades i els empleats públics, d'acord amb el que determine la legislació sobre negociació col·lectiva, avaluant periòdicament el seu compliment en els seus diferents àmbits d'actuació.  
El text refós de la Llei de l'estatut bàsic de l'empleat públic, aprovat per Reial decret legislatiu 5/2015, de 30 d'octubre, en la seua disposició addicional setena, estableix l'obligatorietat de les administracions públiques de «respectar la igualtat de tracte i d'oportunitats en l'àmbit laboral i, amb aqueixa finalitat, hauran d'adoptar mesures dirigides a evitar qualsevol mena de discriminació laboral entre dones i homes», així com aprovar «… un pla d'igualtat a desenvolupar en el conveni col·lectiu o acord de condicions de treball del personal funcionari que siga aplicable, en els termes previstos en este».  
  
La Llei 4/2021, de 16 d'abril, de la Generalitat, de la Funció Pública Valenciana en la seua Disposició addicional tretzena estableix el contingut dels plans d'igualtat en l'àmbit de la funció pública.  
El Pla d'Ordenació de Recursos Humans de les Institucions Sanitàries, aprovat per Decret 7/2019, del Consell de 25 de gener de 2013, estableix en l'apartat VIII. Planificació qualitativa. Desenvolupament dels recursos humans, el seguiment del grau de compliment del Pla d'igualtat.  
El 10 de maig de 2022 es va reunir la Comissió d'igualtat de la conselleria de Sanitat Universal i Salut Pública, a fi d'elaborar el II Pla d'igualtat. Una vegada conclosos els treballs, es va elevar a la Mesa Sectorial de Sanitat on va ser aprovat per unanimitat el 28 d'abril de 2023.  
Per la seua part la Llei 39/2015, d'1 d'octubre, del procediment administratiu comú de les administracions públiques, respecte a la publicació dels actes administratius estableix, en l'article 45.1, que «els actes administratius seran objecte de publicació quan així ho establisquen les normes reguladores de cada procediment o quan ho aconsellen raons d'interés públic apreciades per l'òrgan competent».  
En ús de l'atribució competencial conferida en l'article 4 del Decret 185/2020, de 16 de novembre, del Consell, pel qual s'aprova el Reglament orgànic i funcional de la Conselleria de Sanitat Universal i Salut Pública resolc:  
  
Publicar com annex el II Pla d'igualtat de la Conselleria de Sanitat Universal i Salut Pública.  
  
València, 29 de juny de 2023.- El conseller de Sanitat Universal i Salut Pública: Miguel Mínguez Pérez.